MUNICIPIUL TIMIŞOARA
DIRECŢIA PATRIMONIU
BIROU ADMINISTRARE SPAŢII UTILITARE, 
SERVICII CONEXE ŞI CONTRACTE GARAJE 
Nr. TMI2023-003146/10.07.2023



RAPORT  DE  SPECIALITATE
Privind modificarea preţurilor aferente contractului nr. SC2016-18327/26.07.2016 - privind delegarea de gestiune a  activităţii de curăţenie a  imobilelor în care îşi desfăşoară activitatea aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia şi a  activităţii de curăţenie a WC-urilor publice din Municipiul Timişoara  şi modificarea Anexei la Hotărârea Consiliului Local nr. 674/27.12.2022


Având în vedere Referatul de aprobare nr. TMI2023-003146/10.07.2023 a Primarului Municipiului Timişoara, Dl. Dominic Fritz şi Proiectul de Hotărâre privind modificarea preţurilor aferente contractului nr. SC2016-18327/26.07.2016 - privind delegarea de gestiune a  activităţii de curăţenie a  imobilelor în care îşi desfăşoară activitatea aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia şi a  activităţii de curăţenie a WC-urilor publice din Municipiul Timişoara  şi modificarea Anexei la Hotărârea Consiliului Local nr. 674/27.12.2022

Facem următoarele precizări:
	Consiliul Local al MunicipiuluiTimişoara, prin HCLMT nr. 209/27.05.2016  modificată prin HCLMT nr. 130/31.03.2017, a aprobat atribuirea contractului pentru activitatea de curăţenie a  imobilelor în care îşi desfăşoară activitatea aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia şi a  activităţii de curăţenie  a WC-urilor publice din Municipiul Timişoara, către S.C.Drumuri Municipale Timişoara SA, în temeiul Ordonanţei Guvernului nr. 71/29.08.2002, a Hotărârii de Guvern  nr. 955/2004, şi prevederile Legii nr. 51/2006.
Astfel, prin H.C.L.M.T.  nr. 209/27.05.2016  s-a aprobat: 
- Caietul de sarcini pentru delegarea de gestiune aserviciilor de curăţenie
- Regulamentul de organizare şi funcţionare a serviciilor de curăţenie pentru delegarea de gestiune
-Anexa la Regulamentul de organizare şi funcţionare a serviciilor de curăţenie cuprinzând locaţiile unde se efecuează serviciile de curăţenie precum şi numărul de personal de deservire necesar desfăşurării serviciilor
- Contractul cadru pentru delegarea de gestiune a serviciilor de curăţenie

Prin H.C.L.M.T. nr. 130/31.03.2017 s-a aprobat modificarea Anexei la Regulamentul de organizare şi funcţionare a serviciilor de curăţenie cuprinzând locaţiile unde se efectuează serviciile de curăţenie precum şi numărul de personal de deservire necesar desfăşurării serviciilor, aprobată prin HCLMT nr. 209/27.05.2016.

Prin HCLMT nr. 213/ 23.04.2019- privind aprobarea cesiunii Contractului  nr. SC2016-18327/26.07.2016, încheiat de către Municipiul Timişoara cu S.C. Drumuri Municipale Timişoara S.A. către Compania Locală de Termoficare COLTERM  S.A. Timişoara şi S.C. HORTICULTURA S.A. Timişoara, a fost aprobată cesionarea contractului mai sus menţionat, către:
[bookmark: _Hlk119495369]- S.C. HORTICULTURA S.A. Timişoara, în calitate de delegat-cesionar, pentru activitatea de curăţenie a imobilelor în care îşi desfăşoară activitatea aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia, şi
[bookmark: _Hlk119495254]- CompaniaLocală de Termoficare COLTERM  S.A. Timişoara, în calitate de delegat-cesionar, pentru activitatea de  curăţenie a WC-urilor publice, fiind încheiat între Municipiul Timişoara şi cele trei societăţi, Actul adiţional nr. 4 la Contractul nr. SC2016-18327/26.07.2016, păstrându-se aceleaşi condiţii cu cele avute în vedere la delegarea activităţii ce face obiectul contractului, şi tarifele aprobate prin H.C.L.M.T. nr.93/23.02.2018.

Prin H.C.L.M.T. nr.273/13.07.2021- privind prelungirea Contractului  nr. SC2016-18327/26.07.2016, încheiat de cãtre Municipiul Timişoara cu  S.C. Drumuri Municipale Timişoara S.A. s-a aprobat prelungirea cesiunii acestui contract cãtre  S.C. HORTICULTURA S.A. Timişoara, cesionându-se întreaga activitate de curăţenie către S.C. Horticultura S.A. Timişoara, încheindu-se Actul adiţional nr. 5 la Contractul nr. SC2016-18327/26.07.2016, păstrându-se aceleaşi condiţii cu cele avute în vedere la delegarea activităţii ce face obiectul contractului, şi tarifele aprobate prin H.C.L.M.T. nr.293/25.05.2019.
În prezent activitatea de curăţenie a  imobilelor în care îşi desfăşoară activitatea aparatul de specialitate al Primarului, a Complexului Sportiv Bega, a Sălii Olimpia şi a  WC-urilor publice din Municipiul Timişoara  este prestată de angajații S.C. HORTICULTURA S.A.

Preţurile pentru serviciile de curăţenie efectuate de operator în vederea aplicării H.C.L.M.T. nr. 209/27.05.2016 modificată prin H.C.L.M.T. nr. 130/31.03.2017, privind delegarea activităţii de curăţenie a  imobilelor în care îşi desfăşoară activitatea aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia şi a  activităţii de curăţenie  a WC-urilor publice din municipiul Timişoara, au fost stabilite prin H.C.L.M.T. nr. 58/21.02.2017, fiind ulterior modificată prin: H.C.L.M.T. nr. 93/23.02.2018, H.C.L.M.T. nr. 293/29.05.2019, H.C.L.M.T. nr. 292/27.07.2021, H.C.L.M.T. nr. 380/21.10.2021 și H.C.L.M.T. nr. 674/27.12.2022. Precizăm că modificarea prețurilor contractului a fost impusă de schimbările legislative, respectiv creșterile salariului minim brut pe țară sau de contractul colectiv de muncă aprobat la nivelul instituției. 

[bookmark: _Hlk119567649]Ca urmare a faptului că la nivelul fiecărei societăţi există încheiate contracte colective de muncă care  stipulează acordarea unor drepturi de natură salarială, reprezentanţii S.C. HORTICULTURA S.A. Timişoara, au depus o ofertă financiară actualizată, înregistrată la instituţia noastră cu nr. MTM2023-009385/20.06.2023, solicitând modificarea tarifelor pentru serviciile de curăţenie pe care le prestează, respectiv modificarea Anexei la H.C.L.M.T. nr. 674/27.12.2022- privind reactualizarea preţurilor stabilite, respectiv acordarea unui spor de vechime de 5% pentru fiecare angajat/lună, plata orelor suplimentare prestate de fiecare anjagajat/lună în cuantum maxim de 100% și majorarea valorii tichetelor de masă de la 10 lei/angajat/lună la suma de 20 de lei/angajat/lună.
	
Ca urmare a celor arătate mai sus apreciem că se impune modificarea Anexei HCLMT nr. 674/27.12.2022, în conformitate cu oferta financiară cu nr. MTM2023-009385/20.06.2023 depusă de către SC Horticultura S.A. Timişoara, ca urmare a  prevederilor din contractul colectiv de muncă pentru anii 2022-2024  încheiat la nivelul S.C. Horticultura S.A..

Ţinând cont de cele mai sus prezentate apreciem că Proiectul de Hotărâre privind modificarea preţurilor aferente contractului nr. SC2016-18327/26.07.2016 - privind delegarea de gestiune a  activităţii de curăţenie a  imobilelor în care îşi desfăşoară activitatea aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia şi a  activităţii de curăţenie a WC-urilor publice din Municipiul Timişoara  şi modificarea Anexei la Hotărârea Consiliului Local nr. 674/27.12.2022, îndeplineşte condiţiile pentru a fi supus dezbaterii şi aprobării Plenului Consiliului Local al Municipiului Timişoara.

